Այսօր ԱԺ քառօրյա նիստին ԱԺ ՀՅԴ խմբակցության պատգամավոր Արծվիկ Մինասյանն անդրադարձավ ԱԺ հանձնաժողովների նիստերին նախարարների հաճախակի բացակայություններին: «Մեր հարգելի նախարարներից շատերը պարզապես չեն գալիս հանձնաժողովների նիստերին: Խոսքն ամենևին մասնագիտական քննարկումների մասին չէ, այլ այն, որ այդ նիստերին անհրաժեշտ է կայացնել քաղաքական որոշումներ: Եվ երբ չկա, ստացվում է, որ պառլամենտի համապատասխան հանձնաժողովները, ըստ էության, կիսատ գործով են զբաղվում»,- ասաց Ա. Մինասյանը: Որպես օրինակ՝ նշեց «Նաիրիտի» հարցով ենթահանձնաժողովի մասին, որտեղ, ըստ նրա, զրոյական քննարկումներ են տեղի ունենում կառավարության և օրենսդիր մարմնի միջև: